钦定古今图书集成/理学汇编/文学典/第238卷 > 《郑樵通志》 > 《祀飨正声序论》
## 钦定古今图书集成/理学汇编/文学典/第238卷 > 《郑樵通志》 > 《祀飨正声序论》

仲尼所以为乐者，在《诗》而已。汉儒不知声歌之所在，
而以义理求诗，别撰《乐诗》以合乐。殊不知乐以《诗》为
本，《诗》以《雅》《颂》为正。仲尼识《雅》《颂》之旨，然后取《三百篇》
以正乐。乐为声也，不为义也。汉儒谓雅乐之声，世在
太乐，乐工能纪其铿锵鼓舞，而不能言其义。以臣所
见正不然，有声斯有义。与其达义不达声，无宁达声
不达义。若为乐工者，不识铿锵鼓舞，但能言其义可
乎？谭河安能止渴，画饼岂可充饥？无用之言，圣人所
不取。或曰：郊祀，大事也，神事也；燕飨，常事也，人事也。
旧乐章莫不先郊祀而后燕飨，今所采乐府，反以郊
祀为后，何也？曰：“积《风》而《雅》，积《雅》而《颂》，犹积小而大，积
卑而高也。”所积之序如此，史家编次，失古意矣。安得
不为之“厘正乎。”